open-index/open-wikipedia-markdown huggingface dataset:
ব্রাজিলের কার্নিভাল

[thumb|right|200px|[রিউ দি জানেইরু|রিউ দি জানেইরুর সাম্বা স্কুল প্যারেডে ব্রাজিলীয় কণ্ঠশিল্পী কেলি কে]]
thumb|right|200px|ব্রাজিলের কার্নিভালে পরিবেশিত একপ্রকার নৃত্য
**ব্রাজিলের কার্নিভাল** () হচ্ছে ব্রাজিলের একটি বাৎসরিক উৎসব, যা ইস্টারের চল্লিশ দিন আগে অনুষ্ঠিত হয়। লেন্টের কিছু নির্দিষ্ট দিনে রোমান ক্যাথলিক ও অন্যান্য কিছু খ্রিস্টধর্মাবলম্বী ঐতিহ্যগতভাবে মাংস ও ডিমজাত খাবার গ্রহণ করা ত্যাগ করে। "কার্নিভাল" শব্দটি এসেছে "carnelevare" থেকে, যার অর্থ ‘মাংস ত্যাগ করা’। বিশ্বাস করা হয় যে, কার্নিভাল উদ্‌যাপনের বিষয়টি এসেছে সাতুরলানিয়ার পেগান উৎসব থেকে, যা মূলত খ্রিস্টীয় ভাবাধারা থেকে উৎপত্তি।

এই উৎসবের সুরের স্পন্দন, অংশগ্রহণ, এবং পোশাক এক অঞ্চল থেকে অন্য অঞ্চলে ভিন্ন হয়ে থাকে। দক্ষিণের শহর রিউ দি জানেইরু ও সাঁউ পাউলুতে ভেনিস কার্নিভালের উৎসাহে এটি আয়োজন করে মূলত সাম্বা স্কুলগুলো। এই আনুষ্ঠানিক কুচকাওয়াজগুলো জনসাধারণের সামনে ব্যাপকভাবে প্রদর্শিত হয়, যদিও ব্লোকস নামের তুলনামূলক কম আয়োজনের কুচকাওয়াজগুলো অন্যান্য শহরগুলোতে দেখা যায়। উত্তর-পশ্চিমের শহর সালভাদর, পোর্টো সেগুরো, এবং রেসিফির রাস্তাতেও কুচকাওয়াজ অনুষ্ঠিত হয়, এবং সাধারণ জনগণ তাতে সক্রিয়ভাবে অংশ নেয়। এই কার্নিভাল আফ্রিকান-ব্রাজিলীয় সংস্কৃতি দ্বারা অত্যন্ত তাৎপর্যপূর্ণভাবে প্রভাবিত হয়েছে। এছাড়া উত্তর-পূর্বের ওলিন্দার কার্নিভালেরও বেশকিছু মৌলিক বৈশিষ্ট্য আছে, যদিও এর কিছু অংশ ভেনিস কার্নিভালের সাথে সাদৃশ্যপূর্ণ ও আঞ্চলিক লোকসাহিত্যের সাথে একটি হালকা সংঘর্ষের সৃষ্টি করেছে।

কার্নিভাল ব্রাজিলের সবচেয়ে জনপ্রিয় ছুটির দিন, এবং এই দিনে সর্বোচ্চ সংখ্যক অনুষ্ঠান অনুষ্ঠিত হয়। পুরো দেশের কাজকর্ম প্রায় এক সপ্তাহের জন্য সম্পূর্ণ বন্ধ হয়ে যায়। বিশেষ করে উপকূলবর্তী শহরগুলোতে রাত-দিন অনুষ্ঠান চলতে থাকে। বিয়ারের বিক্রয় সারা বছরেরে তুলনায় ৮০% বৃদ্ধি পায়, এবং কার্নিভালকে সামনে রেখে পর্যটকের আগমন বৃদ্ধি পায় প্রায় ৭০%। এমতাবস্থায় এইডসের সংক্রমণ রোধে সরকার কনডম বিতরণসহ বিভিন্ন সচতনতামূলক ক্যাম্পেইন চালু করে।

## তথ্যসূত্র

## বহিঃসংযোগ

*  The History of Carnival in Brazil - with video
*  Rio Carnival News - O Globo
*  Rio Carnival News - Jornal do Brasil
*  Rio Carnival News - O Dia
*  Rio Carnival News - UOL
*  Photos and Videos - Terra
*  The Trio Elétricos of Bahian Carnival: Early history
*  Carnival in Olinda: webcast explores the frevo and other attractions of this most charming carnival destination

বিষয়শ্রেণী:কার্নিভাল
বিষয়শ্রেণী:ব্রাজিলের সংস্কৃতি
ত্রিনিদাদ ও টোবাগোর কার্নিভাল

thumb|200px|কার্নিভালে নৃত্যরত দুইজন অংশগ্রহণকারী। এ ধরনের নৃত্যকে স্থানীয়ভাবে ‘উইনিং’ বলা হয়।

**ত্রিনিদাদ ও টোবাগোর কার্নিভাল** হচ্ছে ত্রিনিদাদ ও টোবাগোর সবচেয়ে জনপ্রিয় বার্ষিক উৎসব। সেই সাথে সাংস্কৃতিক এবং পর্যটনের দিক থেকে এটি যথেষ্ট তাৎপর্যপূর্ণও বটে। এই কার্নিভাল অনুষ্ঠিত হয় অ্যাশ বুধবারের দুই দিন আগে। সোম ও মঙ্গলবার জুড়ে রাস্তায় কুচকাওয়াজসহ (প্যারেড) বিভিন্ন প্রকার অনুষ্ঠান চলতে থাকে। এটা বলা হয় যে, যদি দ্বীপবাসীরা এটি উদ্‌যাপন না করে, তবে গত বছরের উদ্‌যাপনকে ফিরিয়ে আনার জন্য তারা এটির জন্য তৈরি থাকে। এই উৎসবটির প্রাণ হচ্ছে বিখ্যাত ক্যালিপসো সঙ্গীত, খুব সাম্প্রতিককালে সোকা সঙ্গীত, ক্যালিপসোকে স্থানান্তর করে সবচেয়ে জনপ্রিয় সঙ্গীতের স্থানটি দখল করেছে। পোশাক, লাঠি খেলা, এবং লিম্বো প্রতিযোগিতা এই উৎসবের আরো কয়েকটি অন্যতম গুরুত্বপূর্ণ দিক।

## ইতিহাস
মূলত ফ্রেঞ্চ ক্যাথলিক কার্নিভাল উদ্‌যাপন, এবং পশ্চিম আফ্রিকান কার্নিভাল উদ্‌যাপন থেকে উনিশ শতকে ত্রিনিদাদ ও টোবাগোতে কার্নিভাল উদ্‌যাপন করা শুরু হয়।

## বহিঃসংযোগ
* Official Trinidad and Tobago Tourism Site 
* Calendar of Events at the Trinidad Tourism Site
* National Carnival Commission Official Website
* History and Carnival Information at the National Library
* Find costumes for Trinidad and Tobago Carnival 2010
* National Carnival Bandleaders Association of Trinidad & Tobago
* Unified Calypsonians Organisation of Trinidad & Tobago
* Discover Trinidad & Tobago

বিষয়শ্রেণী:কার্নিভাল
বিষয়শ্রেণী:ত্রিনিদাদ ও টোবাগোর সংস্কৃতি
আউটলুক (পত্রিকা)

***আউটলুক*** (ইংরেজি: *Outlook*) ভারতের চারটি প্রধান ইংরেজি সংবাদপত্রিকা বা নিউজম্যাগাজিনের অন্যতম। ১৯৯৫ সালে আউটলুক গোষ্ঠী এই পত্রিকাটি চালু করেছিলেন। এই পত্রিকার প্রতিষ্ঠাতা-প্রধান সম্পাদক ছিলেন বিনোদ মেহতা। ২০০৮ সালে মেহতা কৃষ্ণ প্রসাদকে এই পত্রিকার সম্পাদক নিযুক্ত করেন। অতীতে বিশিষ্ট সাংবাদিক সন্দীপন দেব ও তরুণ তেজপাল এই পত্রিকার সম্পাদনা করেছিলেন। *আউটলুক* পত্রিকার প্রধান প্রতিদ্বন্দ্বীরা হল *[[ইন্ডিয়া টুডে]]*, *[[দ্য উইক (ভারতীয় পত্রিকা)|দ্য উইক]]* ও *[[তেহলকা]]*।

রামচন্দ্র গুহ, ভাইচাঁদ পটেল, রাকেশ কলশিয়ান, ইউরি অ্যাভনারি, জর্জ মনবিয়ট, ড্যানিয়েল ল্যাক, অশোক কে মেহতা, বি রামন, অনিল ধরকর, সৈয়দ নাকভি, প্রভু ঘাটে, অ্যান্ড্রু হোয়াইটহেড প্রমুখ বিশিষ্ট সাংবাদিক এই পত্রিকার সঙ্গে যুক্ত। কার্গিল যুদ্ধ ও ক্রিকেট ম্যাচ-ফিক্সিং বিতর্ক নিয়ে এই পত্রিকা নিজস্ব তদন্তমূলক রিপোর্ট প্রকাশ করেছিল।

আউটলুক গোষ্ঠীর অন্যান্য গুরুত্বপূর্ণ পত্রিকাগুলি হল *আউটলুক ট্রাভেলার*, *আউটলুক মানি* ও হিন্দি *আউটলুক সাপ্তাহিক*। হ্যাথওয়ে ইনভেস্টমেন্ট প্রাইভেট লিমিটেড প্রতিষ্ঠিত আউটলুক গোষ্ঠীর বর্তমান মালিক রাজন রাহেজা গোষ্ঠী।

## তথ্যসূত্র


## বহিঃসংযোগ
* Outlook India

আউটলুক
আউটলুক
বিষয়শ্রেণী:সাপ্তাহিক পত্রিকা
বিষয়শ্রেণী:ইংরেজি পত্রিকা
বিষয়শ্রেণী:১৯৯৫-এ দিল্লিতে প্রতিষ্ঠিত
বিষয়শ্রেণী:ভারতের ইংরেজি ভাষার ম্যাগাজিন
বিষয়শ্রেণী:১৯৯৫-এ প্রতিষ্ঠিত ম্যাগাজিন
বিষয়শ্রেণী:দিল্লির ম্যাগাজিন
মালয়ের বাঘ

**মালয় বাঘ** (), (বৈজ্ঞানিক নাম: *Panthera tigris jacksoni*) হচ্ছে বাঘের একটি উপপ্রজাতি যা মালয় উপদ্বীপ অঞ্চলে পাওয়া যায়। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে, যেহেতু ২০০৩ সালের হিসাব অনুসারে ৪৯৩ থেকে ১৪৮০টি পূর্ণবয়স্ক বাঘ বর্তমানে টিকে আছে। এই উপপ্রজাতিটির মোট ২৫০টি পূর্ণবয়স্ক জন্মদানে সক্ষম বাঘ রয়েছে এবং এরা বিলুপ্তির প্রবণতায় আছে। এই বাঘ মালয়েশিয়ার জাতীয় পশু।

## আকার
এই বাঘ আকারে বাংলার বাঘ বা সাইবেরিয়ার বাঘের চেয়ে ছোট  হয়। পুরুষ দের ওজন ৯০-১৩০ কেজি আর, স্ত্রী দের ওজন হয় ৫০-১০০ কেজি।এই বাঘের স্ত্রীদের আকার ৭৬-৮৫ সে.মি.হয় আর পুরুষদের আকার ৮০-৯১ সে.মি.হয়।

## খাদ্যাভাস
বিভিন্ন নিরামিষাসী প্রাণী। এই বাঘ মালয় তাপিরকেও শিকার করে।

## তথ্যসূত্র

## বহিঃসংযোগ

* Malayan Tiger Description and Conservation - Save The Tiger Fund
* 21st Century Tiger - Fundraising for tiger conservation
* Tiger research in Malaysia

বিষয়শ্রেণী:বাঘ
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:মালয়েশিয়ার জাতীয় প্রতীক
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:মালয়েশিয়ার উপদ্বীপ
ডেট্রয়েট ইন্টারন্যাশনাল রিভারফ্রন্ট

240px|thumb|ডেট্রয়েট ইন্টারন্যাশনাল রিভারফ্রন্টের একটি দৃশ্য।
**ডেট্রয়েট ইন্টারন্যাশনাল রিভারফ্রন্ট** যুক্তরাষ্ট্রের ডেট্রয়েট নগরের ডেট্রয়েট নদীর তীরবর্তী এলাকা। অর্থাৎ অ্যাম্বাসেডর ব্রিজ থেকে ডেট্রয়েট নগরের বেল আইল পার্ক পর্যন্ত এলাকাকে ডেট্রয়েট ইন্টারন্যাশনাল রিভারফ্রন্ট হিসেবে চিহ্নিত করা হয়। এই এলাকায় পার্ক, উদ্যান, দোকান, শপিং মল, সুউচ্চ বাণিজ্যিক ভবন, আবাসিক ভবন অবস্থিত। ডেট্রয়েট ইন্টারন্যাশনাল রিভারফ্রন্ট প্রকল্পটি ডেট্রয়েটের সাবেক মেয়র কোম কিলপ্যাট্রিকের উদ্যোগে শুরু হয়। এটি ডেট্রয়েটের স্থাপত্য এবং নগর উন্নয়নের ক্ষেত্রে একটি বিশেষ উল্লেখযোগ্য প্রকল্প। জেনারেল মোটর কোম্পানির সদর দপ্তর রেনেইসেন্স সেন্টার এবং অমনি হোটেল নদী তীরবর্তী সর্বোচ্চ ভবন। এই এলাকায় বিভিন্ন বার্ষিক অনুষ্ঠানের আয়োজন করা হয়; এর মধ্যে সবচেয়ে উল্লেখযোগ্য হল উত্তর আমেরিকান আন্তর্জাতিক মোটোর প্রদর্শনী।

## বহিঃসংযোগ
* কানাডার হেরিটেজ নদী ব্যবস্থা
* ডেট্রয়েট ইন্টারন্যাশনাল কনজারভেন্সি
* ডেট্রয়েট ওয়েন কাউন্টি বন্দর কর্তৃপক্ষ
* ডাউনটাউন ডেট্রয়েট পার্টনারশিপ
* ডেট্রয়েট ইন্টারন্যাশনাল রিভারফ্র্নটের চিত্র

বিষয়শ্রেণী:মার্কিন যুক্তরাষ্ট্রের স্থাপত্য
ফেনেক শেয়াল

**ফেনেক শেয়াল** বা মরু শেয়াল এক ধুরনের ছোট ক্রেপাসকুলার প্রাণী। সাহারা মরুভূমিতে এই শেয়াল পাওয়া যায়। উত্তর আফ্রিকার জলহীন অঞ্চলে এটি অভিযোজিত হয়েছে। এই প্রাণী পোষ মানে। এই শেয়াল আলজেরিয়ার জাতীয় প্রাণী।এই প্রাণীর আয়ু ১২ বছর। এই প্রাণী ঈগল পেচার শিকার হয়।

## আকার
এর ওজন ১ কেজির মত। এটি ৮ ইনচি লম্বা।

## খাদ্য
এই প্রাণী সর্বভুক।

## জনন
এই প্রাণী জানুয়ারীর দিকে মিলিত হয়। জন্ম হয় মার্চের দিকে।

## চিত্রশালা

Distribution of the Fennec Fox.png
Nemui kitune.jpg
VulpesZerdaScratching cropped.jpg
VulpesZerdaOnCouch.JPG
Fennec Fox @ Africa Alive, Lowestoft.jpg
Fennecus res furatur.jpg
Vulpes zerda MHNT.ZOO.2010.11.236.5.jpg |*Vulpes zerda* 


## তথ্যসূত্র

বিষয়শ্রেণী:স্তন্যপায়ী প্রাণী
বিষয়শ্রেণী:মরু অঞ্চলের প্রাণী
বিষয়শ্রেণী:শিয়াল
বিষয়শ্রেণী:১৭৮০-এ বর্ণিত স্তন্যপায়ী
দামোদর ভ্যালি কর্পোরেশন

থাম্ব|দামোদর ভ্যালি কর্পোরেশন হেড অফিস কলকাতা
thumb|উৎসস্থলের নিকট দামোদর নদ
thumb|বর্ধমান শহরের নিকট দামোদর নদীর উপর কৃষক সেতু
**দামোদর ভ্যালি কর্পোরেশন** (সংক্ষেপে **ডিভিসি**) স্বাধীন ভারতের প্রথম বহুমুখী নদী উপত্যকা প্রকল্প। ১৯৪৮ সালের ৭ জুলাই ভারতীয় গণপরিষদের একটি আইন বলে (Act No. XIV of 1948) এই কর্পোরেশন স্থাপিত হয়। মার্কিন যুক্তরাষ্ট্রের টেনেসি ভ্যালি অথরিটির আদলে দামোদর ভ্যালি কর্পোরেশন গড়ে ওঠে। ভারতের তৎকালীন প্রধানমন্ত্রী জওহরলাল নেহেরু, পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় ও বিহারের তৎকালীন মুখ্যমন্ত্রী শ্রীকৃষ্ণ সিনহার ব্যক্তিগত উদ্যোগে এই প্রকল্প গড়ে উঠেছিল।

প্রথম দিকে ডিভিসির মূল উদ্দেশ্য ছিল বন্যা নিয়ন্ত্রণ, সেচ, বিদ্যুৎ উৎপাদন ও সরবরাহ, পরিবেশ সংরক্ষণ, বনসৃজন এবং ডিভিসি প্রকল্পের আওতাধীন অঞ্চলে বসবাসকারী মানুষদের আর্থ-সামাজিক উন্নতি। বিগত কয়েক দশকে বিদ্যুৎ উৎপাদন ডিভিসিতে অত্যধিক গুরুত্ব পেলেও বন্যা নিয়ন্ত্রণ ও সেচব্যবস্থায় এই সংস্থার গুরুত্বপূর্ণ অবদানের কথাও অনস্বীকার্য।

১৯৫৩ সালে প্রকল্পের অধীনে তিলাইয়াতে দামোদর নদের উপনদী বরাকর নদের উপর একটি বাঁধ নির্মাণ করা হয়। ১৯৫৫ সালে কোনারে দামোদরের অপর উপনদী কোনার নদ-এর উপর দ্বিতীয় বাঁধটি নির্মিত হয়। ১৯৫৭ সালে মাইথনে বরাকর নদের উপর এবং ১৯৫৯ সালে পাঞ্চেতে দামোদর নদের উপর আরও দুটি বাঁধ নির্মিত হয়। শেষোক্ত দুটি বাঁধই দুই নদীর মিলনস্থল থেকে মোটামুটি আট কিলোমিটার উজানে নির্মিত হয়েছিল। এই চারটি বাঁধই ডিভিসির নিয়ন্ত্রণাধীন প্রধান বাঁধ। ১৯৫৫ সালে দুর্গাপুরে দামোদর নদের উপর নির্মিত হয় দুর্গাপুর বাঁধ। এই বাঁধ থেকে নদীর দুই ধারে অবস্থিত অন্যান্য খাল ও নদীগুলিতে জল সরবরাহ করা হয়ে থাকে। ১৯৭৮ সালে বিহার সরকার (তখনও ঝাড়খণ্ড রাজ্য গঠিত হয়নি) ডিভিসির নিয়ন্ত্রণের বাইরে তেনুঘাটে একটি বাঁধ নির্মাণ করেছিলেন।

তিলাইয়া, মাইথন ও পাঞ্চেতে জলবিদ্যুৎ উৎপাদন কেন্দ্র রয়েছে। মাইথন ভারতের প্রথম ভূগর্ভস্থ জলবিদ্যুৎ উৎপাদন কেন্দ্র। এছাড়া বোকারো, চন্দ্রপুরা, দুর্গাপুর ও মেজিয়ায় ডিভিসির তাপবিদ্যুৎ উৎপাদন কেন্দ্র রয়েছে।

উচ্চ দামোদর উপত্যকায় অবস্থিত ঝাড়খণ্ডের হাজারিবাগ, কোডারমা, গিরিডি, ছাতরা, ধানবাদ ও বোকারো জেলার সম্পূর্ণাংশ ও পালামৌ, রাঁচি, লোহারদাগা ও দুমকা জেলার কিয়দংশ এবং নিম্ন দামোদর উপত্যকায় অবস্থিত পশ্চিমবঙ্গের বর্ধমান ও হুগলি জেলার সম্পূর্ণাংশ ও পুরুলিয়া, বাঁকুড়া ও হাওড়া জেলার কিয়দংশ ডিভিসি প্রকল্পের আওতাধীন; এই সমগ্র অঞ্চলের আয়তন ২৪,২৩৫ বর্গকিলোমিটার।

দামোদর ভ্যালি কর্পোরেশনের প্রধান কার্যালয় কলকাতায় অবস্থিত।

## তথ্যসূত্র উপসংহার
* Homepage of DVC
* DVC, Power Utilities in West Bengal

## পাদটীকা

বিষয়শ্রেণী:ভারতের বিদ্যুৎ কোম্পানি
বিষয়শ্রেণী:ঝাড়খণ্ড
বিষয়শ্রেণী:পশ্চিমবঙ্গের অর্থনীতি
বিষয়শ্রেণী:কলকাতাভিত্তিক সংস্থা
বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা ভিত্তিক কোম্পানি
বিষয়শ্রেণী:পশ্চিমবঙ্গের বাঁধ
র‌্যাংকসটেল

**‌র‍্যাংকসটেল** () বাংলাদেশের একটি বেসরকারী ল্যান্ডফোন সেবাদাতা প্রতিষ্ঠান। বাংলাদেশ টেলিযোগাযোগ নিয়ন্ত্রণ কমিশনের সর্বশেষ তথ্য অনুযায়ী (ডিসেম্বর, ২০০৯) র‍্যাংকসটেলের গ্রাহক সংখ্যা ২৭৪.৮৯৫ হাজার
 এবং বিটিসিএল এর পরেই দেশের দ্বিতীয় বৃহত্তম পিএসটিএন সেবাদাতা প্রতিষ্ঠান হিসেবে এর অবস্থান। 

## প্রতিষ্ঠাকাল

র‍্যাংগস গ্রুপের একটি অঙ্গসংস্থান হিসেবে ২০০৫ সালের ১৪ই এপ্রিল র‍্যাংকসটেল এর সুচনা।  ২০০৭ এর ৯ই সেপ্টেম্বর এই প্রতিষ্ঠানটি নেশনওয়াইড পিএসটিএন লাইসেন্স অর্জন করে। 

## প্রযুক্তি

প্রযুক্তি: CDMA 2000 1X 

তরঙ্গ: ৮০০ মেগাহার্টজ

## নম্বর বিন্যাস

+৮৮০ ৪৪ র১র২র৩র৪র৫র৬র৭র৮

+৮৮০ - আন্তর্জাতিক গ্রাহক সংযোগ কোড (International Subscriber Dialling Code)

৪৪ - র‌্যাংকসটেলের জন্য বাংলাদেশ টেলি যোগাযোগ রেগুলেটরি কমিশনের বরাদ্দকৃত কোড। দেশীয় সংযোগের ক্ষেত্রে +৮৮ বাদ দেবার কারণে সাধারণ নিয়মে এই কোড হলো - ০৪৪

র১ বিভাগ ভিত্তিক আঞ্চলিক কোড

র২ হতে র৮ গ্রাহক নির্দেশক সংখ্যা

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:টেলিযোগাযোগ কোম্পানি
বিষয়শ্রেণী:বাংলাদেশের টেলিযোগাযোগ কোম্পানি
বিষয়শ্রেণী:২০০৫-এ প্রতিষ্ঠিত
সাইবেরিয়ার বাঘ

**সাইবেরিয়ার বাঘ** বা **আমুর বাঘ** (বৈজ্ঞানিক নাম: *Panthera tigris altaica*) বিশ্বের সবচেয়ে বড় বাঘ। রাশিয়ায় পাওয়া যায়। এই বাঘ পূর্ব রুশিয় অঞ্চলেও দেখা যায়। এই বাঘের বিভিন্ন প্রকারের কথাও জানা গেছে। অন্যান্য বাঘের মত এই বাঘও মহাবিপন্ন। উসুরি এলাকায় দেখা যায় বলে এই বাঘের অন্য নাম উসুরি বাঘ।

## আকার
সবচেয়ে বড় বাঘ। এটা অনেক শক্তিশালী। এই বাঘের বিভিন্ন ঋতু অনুযায়ী গায়ের লোমের রং ও পরিমাণ পাল্টায়। 

সাধারণত, এই বাঘ এর ওজন ১৫০-৩০০ কেজি পর্যন্ত হতে পারে। এই বাঘের পুরুষ ও মহিলার আকার ১৫০-২৩০ সে.মি.।‌‌ গিনেস রেকর্ড বুক অনুযায়ী পৃথিবীর সবচেয়ে বড় খাচার বাঘ হল 'জাইপুর' নামের একটি সাইবেরিয়ান বাঘ। তবে ইদানীং কালের গড় ওজন সমীক্ষা করে দেখা গে‌‍‍ছে এরা আস্তে ‌‌‌‌স্তে‌‌‍ ছোট হয়ে যাচ্ছে। এই বাঘগুলো -৪০ ডিগ্রি সেলসিয়াস তাপমাত্রাতেও বেঁচে থাকতে পারে। 

## খাদ্যাভাস
এই বাঘ বিভিন্ন তুন্দ্রা এলাকার নিরামিষাসী প্রাণী শিকার করে। 

## তথ্যসূত্র

বিষয়শ্রেণী:বাঘ
বিষয়শ্রেণী:দক্ষিণ কোরিয়ার জাতীয় প্রতীক
বিষয়শ্রেণী:চীনের স্তন্যপায়ী
বিষয়শ্রেণী:উত্তর-পূর্ব এশিয়ার প্রাণিকুল
কাস্পিয়ান বাঘ

**কাস্পিয়ান বাঘ** বিভিন্ন নামে পরিচিত যেমন, **পারস্য বাঘ**, **তুরানিয়ান বাঘ**, **মাজান্দারান বাঘ** অথবা **হ্যারিকেনীয়ান বাঘ**। ককেশাস, ইরাক, আফগানিস্তান, তুরস্ক, মঙ্গোলিয়া, কাজাখস্তান, কিরগিজিস্তান, তাজিকিস্তান, তুর্কমেনিস্তান, ইরান ও সোভিয়েত ইউনিয়নের দক্ষিণ প্রদেশে দেখা যেত। এখন এই বাঘের অস্তিত্ব সন্দেহজনক। ১৯৫০ সালে এই বাঘকে বিলুপ্ত ঘোষণা করার পরও এই বাঘের দেখা পাওয়া গেছে বলে জানা যায়। বিশেষত তুরস্কদেশে ১৯৯০ সালে অবধি এই বাঘের শিকার হয়েছে বলে জানা যায়। সাইবেরিয়ার বাঘ ও এই বাঘের জিনবৈচিত্রে সামান্য ভিন্নতা রয়েছে। মনে করা নিকট অতীতে এই জীব সাইবেরিয়ার বাঘ থেকে স্বতন্ত্র প্রজাতি রুপে আবির্ভূত হয়েছে।
## আকার
এই বাঘ আকারে সাইবেরিয়ার বাঘ এর মত বা একটু  বড় ছিল।এই বাঘের স্ত্রীটির আকার ছিলো ৮১-৯৫ সে.মি.এবং পুরুষটির আকার ছিলো ৯০-১১০ সে.মি.।এই বাঘের পুরুষটির ওজন ছিলো ২০০-২৪০ কেজি এবং স্ত্রীটির ওজন ছিলো ১৭০-২১০ কেজি।
## খাদ্য
অন্যান্য বাঘের মত এই বাঘও বিভিন্ন তৃণভোজী জীব শিকার করত। পশুপালনের বিপদ মনে করে এই বাঘের ব্যাপক শিকার হয়। যা এই বাঘকে বিলুপ্তির পথে ঠেলে দেয়।

## তথ্যসূত্র

## বহিঃসংযোগ

* Tiger Territory - The Caspian Tiger
* The Extinction Website - Species Info - Caspian Tiger

বিষয়শ্রেণী:বাঘ
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
আমাসিয়া প্রদেশ

**আমাসিয়া প্রদেশ** তুরস্কের উত্তরাঞ্চলে অবস্থিত একটি প্রদেশ, যা ইয়েশিল নদীর তীরে কৃষ্ণ সাগর অঞ্চলে অবস্থিত। প্রদেশটির জনসংখ্যা ৩৫২,৪৫২ এবং আয়তন প্রায় ৫,৫২০ বর্গ কিলোমিটার।

প্রদেশটির রাজধানী আমাসিয়া। এই নাম মহাবীর আলেকজান্ডারের আমলের বিভিন্ন দলিলপত্রে খুঁজে পাওয়া যায়। বিখ্যাত গ্রিক দার্শনিক, ঐতিহাসিক স্ট্রাবো আমাসিয়া শহরে জন্মগ্রহণ করেন। উসমানীয় সাম্রাজ্যের সময় আমাসিয়া শহর অনেক মাদ্রাসার জন্য বিখ্যাত ছিল।

## ভৌগোলিক বৈশিষ্ট্য
আমাসিয়া প্রদেশ কৃষ্ণ সাগরের অতি নিকটে সমুদপৃষ্ঠ থেকে অনেক উঁচুতে অবস্থিত। এখানকার জলবায়ু শুষ্ক এবং গ্রীষ্মকালে গরম এবং শীতকালে শীত অনুভূত হয়। এই প্রদেশের অর্থনীতি কৃষিভিত্তিক এবং আমাসিয়া আপেল চাষের জন্য তুরস্কের প্রদেশসমূহের মধ্যে সবচেয়ে উপযোগী। এছাড়া এখানে তামাক, পিচ ফল, চেরি এবং বিভিন্ন ফলের চাষ হয়।

## জেলাসমূহ
থাম্ব|বাম|আমাসিয়া প্রদেশের একটি দৃশ্য
আমাসিয়া প্রদেশ নিম্নোক্ত সাতটি জেলা নিয়ে গঠিতঃ
* আমাসিয়া (প্রাদেশিক রাজধানী)
* গইনুজেক
* গুমুশাজিকয়
* হামামোযু
* মেরযিফন
* সুলুওভা
* তাসোভা

## তথ্যসূত্র

## বহিঃসংযোগ
* আমাসিয়া শহরের চিত্র 
* আমাসিয়ার আবহাওয়া পূর্বাভাস সংক্রান্ত তথ্য 
* আমাসিয়া আলোকচিত্র 

বিষয়শ্রেণী:তুরস্কের প্রদেশ
ভারত সরকার টাঁকশাল, কলকাতা

thumb|300px|ভারত সরকার টাঁকশাল, কলকাতা
**ভারত সরকার টাঁকশাল, কলকাতা** কলকাতায় অবস্থিত ভারত সরকারের একমাত্র টাঁকশালটির নাম। এটি ভারতের অন্যতম প্রাচীন টাঁকশাল। বর্তমানে কলকাতার আলিপুর অঞ্চলে (অধুনা নিউ আলিপুরে এই টাঁকশালটি অবস্থিত।

১৭৫৯-৬০ সালে কলকাতায় প্রথম টাঁকশালটি প্রতিষ্ঠিত হয়। এই সময় এই টাঁকশালের নাম ছিল "ক্যালকাটা মিন্ট"। এখান থেকে মুর্শিদাবাদের নামে মুদ্রা উৎপাদিত হত। তবে এই টাঁকশালটি ঠিক কোথায় অবস্থিত ছিল তা জানা যায় না। ১৭৯০ সালে ইংল্যান্ড থেকে আধুনিক যন্ত্রপাতি এনে দ্বিতীয় ক্যালকাটা মিন্ট স্থাপন করা হয়। গিলেট শিপ বিল্ডিং-এ এই টাঁকশালটি অবস্থিত ছিল। ১৮৩৩ সালে স্ট্যাম্প অ্যান্ড স্টেশনারি কমিটি বাড়িটি অধিগ্রহণ করে নেয়। দ্বিতীয় টাঁকশাল থেকেও মুর্শিদাবাদের নামে মুদ্রা উৎপাদিত হত।

১৮২৪ সালের মার্চ মাসে তৃতীয় টাঁকশালের শিলান্যাস করা হয়। এই টাঁকশালটি চালু হয় ১৮২৯ সালের ১ অগস্ট। ১৮৩৫ সাল অবধি এই টাঁকশাল থেকে মুর্শিদাবাদের নামে মুদ্রা উৎপাদিত হত। স্ট্র্যান্ড রোডে অবস্থিত এই টাঁকশালটির নাম ছিল "ওল্ড সিলভার মিন্ট"। টাঁকশালের সম্মুখভাগটি ছিল গ্রিসের এথেন্স শহরের টেম্পল অফ মিনার্ভা মেডিকার অনুকরণে নির্মিত। ১৮৬০ সালে এই টাঁকশালের উত্তরে কেবলমাত্র তাম্রমুদ্রা উৎপাদনের উদ্দেশ্যে কপার মিন্ট নামে আর একটি সংযোজিত ভবন নির্মিত হয়। সিলভার ও কপার মিন্ট থেকে ব্রোঞ্জ, রৌপ্য ও স্বর্ণমুদ্রা উৎপাদিত হত। এই দুই টাঁকশালের যন্ত্রপাতি সরবরাহ করত ইংল্যান্ডের বার্মিংহাম শহরের বোলটন অ্যান্ট ওয়াট অফ সোহো। মুদ্রা উৎপাদন ছাড়াও ব্রিটিশ যুগের নানা পদকও এই টাঁকশাল থেকে নির্মিত হত। ১৯৫২ সালে এই টাঁকশালটি আলিপুরে উঠে গেলে হয়ে যাওয়ার পর ভবনটি পরিত্যক্ত হয়। বর্তমানে এই ভবনটির সংস্কার করে এখানে একটি জাদুঘর স্থাপনের পরিকল্পনা নেওয়া হয়েছে।

১৯৩০-এর দশকের শেষভাগে আলিপুরে নতুন টাঁকশাল ভবনের নির্মাণকার্য শুরু হয়। কাজ শেষ হওয়ার কথা ছিল ১৯৪২ সালের গোড়ার দিকে। তবে দ্বিতীয় বিশ্বযুদ্ধ শুরু হলে এই কাজ থমকে যায়। অবশেষে ১৯৫০-এর দশকের গোড়ার দিকে কাজ শেষ হয়। ১৯৫২ সালের ১৯ মার্চ ভারতের তদনীন্তন অর্থমন্ত্রী সি. ডি. দেশমুখ এই নতুন ভবনটির উদ্বোধন করেন। বর্তমানে আলিপুরের এই ভবনটি থেকেই টাঁকশালের কাজকর্ম চলে। টাঁকশালটি বর্তমানে "ভারত সরকার টাঁকশাল, কলকাতা" নামে পরিচিত।

## আরও দেখুন
* ভারতীয় টাকা
* ভারতীয় মুদ্রাব্যবস্থা
* ভারত সরকার টাঁকশাল
* শালবনী ভারতীয় নোট মুদ্রণ ছাপাখানা
* ভারত সরকার টাঁকশাল, মুম্বই

## তথ্যসূত্র

## বহিঃসংযোগ
* India Government Mint, Kolkata

বিষয়শ্রেণী:ভারতের টাঁকশাল
বিষয়শ্রেণী:কলকাতার ভবন ও স্থাপনা
বিষয়শ্রেণী:কলকাতার অর্থনীতি
বিষয়শ্রেণী:১৭৫৭-এ ভারতে প্রতিষ্ঠিত
বিষয়শ্রেণী:১৮০৩-এ ভারতে প্রতিষ্ঠিত
বিষয়শ্রেণী:মুদ্রাবিদ্যা
বিষয়শ্রেণী:নিউ আলিপুর
আরি প্রদেশ

থাম্ব|জেলার মানচিত্র
**আরি** তুরস্কের পূর্বসীমান্তে অবস্থিত একটি প্রদেশ।  এই প্রদেশের পূর্বে ইরান, উত্তরে কার্স, উত্ত-পশ্চিমে এরযুরুম, দক্ষিণ-পশ্চিমে বিতলিস, দক্ষিণে ভান এবং উত্তর-পূর্বে ইদির প্রদেশ অবস্থিত। আরি প্রদেশের আয়তন ১১,৩৭৬ বর্গ কিলোমিটার এবং জনসংখ্যা ৫৭১,২৪৩। এই প্রদেশের রাজধানী আরি, সমুদ্রপৃষ্ঠ থেকে যার উচ্চতা ১,৬৫০ মিটার।

## ভৌগোলিক বৈশিষ্ট্য
আরি প্রদেশের নাম তুরস্কের সর্বোচ্চ পর্বত আরারাত পর্বতের নামে নামকরণ করা হয়েছে। এই প্রদেশ থেকে আরারাত পর্বতে আরোহণ করা যায়। এই পর্বতটি আর্মেনিয়া, ইরান, জর্জিয়া এবং আজারবাইজান থেকেও দেখা যায়। পর্বতটির নিকটবর্তী শহর হল দোয়ুবেয়াজিত।

আরি প্রদেশের ৪৬% পর্বতসমৃদ্ধ, ২৯% সমতল, ১৮% মালভূমি এবং ৭% তৃণভূমি। আরারাত পর্বত ছাড়াও এই প্রদেশে ৩০০০ মিটারের বেশি উচ্চতার অনেক পর্বত রয়েছে। এখানকার সমতল ভূমি অত্যন্ত উর্বর এবং তা পশু চারণের জন্য ব্যবহৃত হয়। আরি প্রদেশে তাপমাত্রা অত্যন্ত শীতল, এমনকি শীতকালে তাপমাত্রা -৫২ ডিগ্রী সেলসিয়াসের নিচে থাকে।

## জেলা
আরি প্রদেশ নিম্নোক্ত জেলাসমূহ নিয়ে গঠিতঃ
* আরি (প্রাদেশিক রাজধানী)
* দিয়াদিন
* দোয়ুবেয়াজিত
* এলেশকির্ত
* হামুর
* পাটনোস
* টাসলিচায়
* তুতাক

## তথ্যসূত্র

## বহিঃসংযোগ
* প্রাদেশিক সরকার
* আরি প্রদেশের আবহাওয়া পূর্বাভাস 

বিষয়শ্রেণী:তুরস্কের প্রদেশ
বিষয়শ্রেণী:তুর্কি কুর্দিস্তান
আরি (তুরস্ক)

**আরি** তুরস্কের পূর্ব-সীমান্তে অবস্থিত আরি প্রদেশের প্রাদেশিক রাজধানী। এর পূর্ব নাম **কারাকোসে** বা **কারাকিলিসে**।

## অর্থনীতি এবং অবকাঠামো
আরি তুরস্কের একটি দরিদ্র এবং অত্যন্ত ঠান্ডা শহর, অধিকাংশ মানুষ পশুচারণের মাধ্যমে জীবিকা নির্বাহ করে। খুব কম সংখ্যক ছাত্র বিশ্ববিদ্যালয় পর্যন্ত পড়ালেখা করতে পারে। এখানে বাল্যবিবাহ এখনও প্রচলিত রয়েছে। এখানে দশ বা ততোধিক সন্তানাদিবিশিষ্ট পরিবারও রয়েছে। শহরের অবকাঠামো অণুন্নত। স্থানীয় এমপি ফাতমা সালমান এই এলাকার পিতৃশাসিত সমাজব্যবস্থার অবসানের জন্য সরকারের প্রতি লিখিত আবেদন জানিয়েছে। শহরে কেবল নিত্য প্রয়োজনীয় জিনিসপত্রের দোকান এবং প্রাথমিক বিদ্যালয় বিদ্যমান।

বিনোদন বলতে কেবল গুটিকয়েক ক্যাফে রয়েছে যেখানে পুরুষ মানুষরা জমায়েত হয়ে চা, কফি পান করে এবং ধূমপান করে। শহরে কোন বার, সিনেমা থিয়েটার নেই। শহরের ৯০ কিলোমিটার দক্ষিণে আরারাত পর্বত অবস্থিত।

## তথ্যসূত্র

বিষয়শ্রেণী:তুরস্কের শহর
মার্কিন জনশুমারি দপ্তর

**মার্কিন জনশুমারি দপ্তর** যুক্তরাষ্ট্র সরকারের একটি দপ্তর যা জনশুমারি সংক্রান্ত কাজের জন্য দায়ী। এটি মার্কিন সরকারের বাণিজ্য মন্ত্রণালয়ের অধীন একটি দপ্তর। এই দপ্তর অন্যান্য রাষ্ট্রের জনপরিসংখ্যান এবং অর্থনীতি সংক্রান্ত তথ্যও সংগ্রহ করে। মার্কিন জনশুমারি দপ্তর দেশটির জনসংখ্যা এবং অর্থনীতি বিষয়ে অনেক গুরুত্বপূর্ণ তথ্য সরকারকে সরবরাহ করে। মার্কিন জনশুমারি দপ্তরের সবচেয়ে গুরুত্বপূর্ণ কাজ হল প্রতি দশ বছর পর পর যুক্তরাষ্ট্রে বসবাসকারী লোকের সংখ্যা গণনা করা। দপ্তরের পরিচালক যুক্তরাষ্ট্রের রাষ্ট্রপতি কর্তৃক নির্বাচিত হয়।

## দপ্তরের কম্পিউটার প্রযুক্তি
১৮৯০ সালের জনশুমারিই মার্কিন যুক্তরাষ্ট্রের প্রথম জনশুমারি যাতে ইলেকট্রনিক ট্যাবুলেটিং যন্ত্রের ব্যবহার হয়। এই যন্ত্রের আবিষ্কারক ছিলেন হারম্যান হলেরিথ। ১৯৪৬ সালে হলেরিথকে অর্থ প্রদানের খবর শুনে জন মশলি (প্রথম সাধারণ ব্যবহার উপযোগী কম্পিউটার এনিয়াক-এর উদ্ভাবক) মার্কিন জনশুমারি দপ্তরকে ইউনিভ্যাক কম্পিউটার ব্যবহারের জন্য এর উন্নয়নে অর্থ প্রদানের অনুরোধ করেন। ১৯৫১ সালে এই দপ্তর একটি ইউনিভ্যাক আই কম্পিউটার ক্রয় করে এবং তা গণনা ও হিসাব সংক্রান্ত কাজে ব্যবহার শুরু করে।

কাগজের ব্যবহার হ্রাস করা এবং বেতনের তালিকা তৈরির জন্য বরাদ্দ অর্থ হ্রাসের জন্য সর্বপ্রথম জনশুমারি দপ্তর ২০০৯ সালে ৫০০,০০০ হ্যান্ডহেল্ড কম্পিউটার ক্রয় করে। ধারণা করা হয় এর ফলে দপ্তরের প্রায় ১ বিলিয়ন ডলারেরও বেশি অর্থ সাশ্রয় হবে। ২০২০ সালের জনশুমারির জন্য দপ্তর আরও আধুনিক এবং শক্তিশালী কম্পিউটার প্রয়োগের কথা চিন্তা করছে। এর ফলে দপ্তরের সার্বিক প্রযুক্তি ব্যবস্থার ক্ষেত্রে আমূল পরিবর্তন আসবে এবং গণনা-হিসাবের কাজ অধিক নির্ভরযোগ্য হবে।

## জরিপ ব্যবহারকারী প্রতিষ্ঠান
[thumb|right|[মেরিল্যান্ড|মেরিল্যান্ডে মার্কিন জনশুমারি দপ্তরের সদরদপ্তর]]
মার্কিন জনশুমারি দপ্তর বিভিন্ন বিষয়ে জরিপ চালায় এবং তথ্য সংগ্রহ করে। এই তথ্য বিভিন্ন প্রতিষ্ঠানকে সরবরাহ করে, যেমন-
* বিচার পরিসংখ্যান দপ্তর
* শ্রম পরিসংখ্যান দপ্তর
* পরিবহন পরিসংখ্যান দপ্তর
* গৃহায়ন এবং নগর উন্নয়ন দপ্তর
* শিক্ষা পরিসংখ্যান দপ্তর
* স্বাস্থ্য পরিসংখ্যান দপ্তর
* ন্যাশনাল সাইন্স ফাউন্ডেশন

## তথ্যসূত্র

## বহিঃসংযোগ
* দাপ্তরিক ওয়েবসাইট
* POPClocks
* RSS Feed

বিষয়শ্রেণী:মার্কিন যুক্তরাষ্ট্রের সরকারি সংস্থা
বিষয়শ্রেণী:জাতীয় পরিসংখ্যান সংস্থা
বিষয়শ্রেণী:ওয়াশিংটন, ডি.সি. ভিত্তিক সংগঠন
নিউ ইয়র্ক সিটি সাবওয়ে

**নিউ ইয়র্ক সিটি সাবওয়ে** যুক্তরাষ্ট্রের নিউ ইয়র্ক সিটির একটি দ্রুত পরিবহন ব্যবস্থা। এটির সত্ত্বাধিকারী হল নিউ ইয়র্ক সিটির স্থানীয় সরকার, তবে এর ইজারাপ্রাপ্ত প্রতিষ্ঠান হল নিউ ইয়র্ক সিটি ট্রানসিট অথোরিটি, যা মেট্রোপলিটন ট্রান্সপোরটেশন অথোরিটির একটি অঙ্গ-সংস্থা। নিউ ইয়র্ক সিটি সাবওয়ে পৃথিবীড় অন্যতম প্রাচীন এবং দামী দ্রুত পরিবহন ব্যবস্থা। এই ব্যবস্থায় মোট ৪৭২ টি স্টেশন রয়েছে, পথের দৈর্ঘ্য ২২৯ মাইল (৩৬৯ কিলোমিটার) । ২০০৮ সালে এই সাবওয়েতে আরোহণের সংখ্যা ১.৬২৩ বিলিয়ন, সাপ্তাহিক ছুটির দিনে পাঁচ মিলিয়নের বেশি, শনিবারে ২.৯ মিলিয়ন এবং রবিবারে ২.৩ মিলিয়ন।

## তথ্যসূত্র

## বহিঃসংযোগ

* দাপ্তরিক ওয়েবসাইট 
* nysubway.info (সাবওয়ের দিক নির্ণয় ব্যবস্থা)
* www.nycsubway.org নিউ ইয়র্ক সিটি সাবওয়ের ইতিহাস, ম্যাপ ইত্যাদি তথ্য
* নিউ ইয়র্ক সিটি সাবওয়ের কালানুক্রমিক ঘটনা 
* subwayalerts.com  
* www.nysubway.com সাবওয়েতে গমন, সাবওয়ের নিরাপত্তা ইত্যাদি বিষয়ক নিবন্ধ
* Metro Bits নিউ ইয়র্ক সিটি সাবওয়ের আলোকচিত্র

বিষয়শ্রেণী:মার্কিন যুক্তরাষ্ট্রের দ্রুতগামী গণপরিবহন ব্যবস্থা
বিষয়শ্রেণী:নিউ ইয়র্ক সিটি সাবওয়ে
বিষয়শ্রেণী:মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
কলকাতা দক্ষিণ লোকসভা কেন্দ্র

থাম্ব|300px|ডান|'''পশ্চিমবঙ্গে সংসদীয় নির্বাচনী এলাকা''' - ১. কোচবিহার, ২.আলিপুরদুয়ার্স, ৩. জলপাইগুড়ি, ৪. দার্জিলিং, ৫. রায়গঞ্জ, ৬. বালুরঘাট, ৭. মালদহ উত্তর, ৮. মালদহ দক্ষিণ, ৯. জাঙ্গিপুর, ১০. বহরমপুর, ১১. মুর্শিদাবাদ, ১২. কৃষ্ণনগর, ১৩. রানাঘাট, ১৪. বনগাঁ, ১৫. ব্যারাকপুর, ১৬. দম দম, ১৭. বারাসত, ১৮. বসিরহাট, ১৮. জয়নগর, ২০. মথুরাপুর, ১২. ডায়মন্ড হারবার, ২২. যাদবপুর, ২৩. '''কলকাতা দক্ষিণ''', ২৪. কলকাতা উত্তর, ২৫. হাওড়া, ২৬. উলুবেড়িয়া, ২৭. শ্রীরামপুর, ২৮. হুগলি, ২৯. আরামবাগ, ৩০. তমলুক, ৩১, কাঁথি, ৩২.ঘাটাল, ৩৩. ঝাড়গ্রাম, ৩৪. মেদিনীপুর, ৩৫. পুরুলিয়া, ৩৬. বাঁকুড়া, ৩৭. বিষ্ণুপুর, ৩৮. বর্ধমান পূর্ব, ৩৯. বর্ধমান দুর্গাপুর, ৪০. আসানসোল, ৪১. বোলপুর, ৪২. বীরভূম
**কলকাতা দক্ষিণ লোকসভা কেন্দ্র** ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের অন্যতম। এই কেন্দ্রটি পশ্চিমবঙ্গের রাজধানী কলকাতার দক্ষিণাংশে অবস্থিত।

## বিধানসভা কেন্দ্র

২০০২ সালে গঠিত সীমানা পুনর্নির্ধারণ কমিশনের আদেশানুসারে পশ্চিমবঙ্গের লোকসভা ও বিধানসভা কেন্দ্রগুলির সীমানা পুনর্নির্ধারিত হয়। বর্তমানে পশ্চিমবঙ্গের ২৩ নং লোকসভা কেন্দ্র কলকাতা দক্ষিণ নিম্নলিখিত বিধানসভা কেন্দ্রগুলি নিয়ে গঠিত:
থাম্ব
* কসবা (১৪৯ নং বিধানসভা কেন্দ্র)
* বেহালা পূর্ব (১৫৩ নং বিধানসভা কেন্দ্র)
* বেহালা পশ্চিম (১৫৪ নং বিধানসভা কেন্দ্র)
* কলকাতা বন্দর (১৫৮ নং বিধানসভা কেন্দ্র)
* ভবানীপুর (১৫৯ নং বিধানসভা কেন্দ্র)
* রাসবিহারী (১৬০ নং বিধানসভা কেন্দ্র)
* বালিগঞ্জ (১৬১ নং বিধানসভা কেন্দ্র)

২০০৮ সালে লোকসভা ও বিধানসভা কেন্দ্রগুলির সীমানা পুনর্নির্ধারণের আগে পশ্চিমবঙ্গ বিধানসভার নিম্নলিখিত কেন্দ্রগুলি নিয়ে কলকাতা দক্ষিণ লোকসভা কেন্দ্রটি গঠিত ছিল:
* সোনারপুর (তফসিলি জাতি) (১০৯ নং বিধানসভা কেন্দ্র)
* চৌরঙ্গী (১৪৬ নং বিধানসভা কেন্দ্র)
* আলিপুর (১৪৮ নং বিধানসভা কেন্দ্র)
* রাসবিহারী অ্যাভিনিউ (১৪৯ নং বিধানসভা কেন্দ্র)
* টালিগঞ্জ (১৫০ নং বিধানসভা কেন্দ্র)
* ঢাকুরিয়া (১৫১ নং বিধানসভা কেন্দ্র)
* বালিগঞ্জ (১৫২ নং বিধানসভা কেন্দ্র)

## নির্বাচনসমূহের ফলাফল
পূর্ববর্তী নির্বাচনে এই কেন্দ্রের ফলাফলের সারাংশ নিচে দেওয়া হল:

### দলগত ফল

## [[পশ্চিমবঙ্গ বিধানসভা নির্বাচন, ২০২১|বিধানসভা]] নির্বাচনী ফলাফল

## ২০০৯ নির্বাচনী ফলাফল

## আরও দেখুন
* কলকাতা
* পশ্চিমবঙ্গের লোকসভা কেন্দ্রগুলির তালিকা
## তথ্যসূত্র

বিষয়শ্রেণী:পশ্চিমবঙ্গের লোকসভা কেন্দ্র
বিষয়শ্রেণী:কলকাতা জেলার রাজনীতি
সোমালিল্যান্ড

thumb|261x261px|right|সোমালিল্যান্ডের অঞ্চলসমূহ
**সোমালিল্যান্ড** (; ; ) পূর্ব আফ্রিকার আফ্রিকার শৃঙ্গ অঞ্চলে, এডেন উপসাগরের দক্ষিণ উপকূলে অবস্থিত একটি স্বঘোষিত রাষ্ট্র। এটির পূর্ণ আনুষ্ঠানিক নাম **সোমালিল্যান্ড প্রজাতন্ত্র** (,  *জুমহুরিয়াত সুমালিলান্দ*)। আন্তর্জাতিকভাবে অঞ্চলটিকে সোমালিয়ার অংশ হিসেবে গণ্য করা হয়। সোমালিল্যান্ডের সরকার নিজেকে ব্রিটিশ সোমালিল্যান্ড অঞ্চলের উত্তরাধিকার রাষ্ট্র হিসেবে গণ্য করে, যা অতীতে স্বল্প সময়ের জন্য সোমালিল্যান্ড রাষ্ট্র হিসেবে স্বাধীনতা লাভ করেছিলো। পরবর্তীকালে এটিকে অছিভুক্ত সোমালিল্যান্ড অঞ্চল (প্রাক্তন ইতালীয় সোমালিল্যান্ড) অঞ্চলটির সাথে ১৯৬০ সাথে একত্রীকৃত করে সোমালি প্রজাতন্ত্র বা আজকের সোমালিয়া গঠন করা হয়েছিলো। সোমালিল্যান্ডের উত্তর-পশ্চিম সীমান্তে জিবুতি, দক্ষিণ ও পশ্চিমে ইথিওপিয়া এবং পূর্বে সোমালিয়া অবস্থিত। সোমালিল্যান্ড সরকারের দাবিকৃত ভূখণ্ডের আয়তন । ২০১৪ সালের হিসাব অনুযায়ী এখানে প্রায় ৩৫ লক্ষ লোকের বাস। হারগেইসা অঞ্চলটির রাজধানী ও বৃহত্তম নগরী।

## বহিঃসংযোগ
* Photos of Somaliland
* Somaliland official website 
* Somaliland Net Somali and English language news website.
* Somaliland Press Somali and English language news website.
* Somaliland.Org news website (primarily Somali language; some English)
* Democracy Comes of Age in Somaliland Contemporary Review, 2005, Stefan Simanowitz
* Somaliland Times  English language news website.
* Somaliland BBC Country Profile
* Somaliland – Interest free but not yet Shari’ah-compliant economy
* United Kingdom parliamentary debate on recognition of Somaliland, February 4, 2004 led by Tony Worthington
* Somaliland recognition finds enhanced support
* Discover Somaliland video, March 5, 2008 Voice of America
* Somaliland strives to stand out in troubled region, May 17, 2009 LA Times

বিষয়শ্রেণী:সোমালিল্যান্ড
বিষয়শ্রেণী:আফ্রিকার রাষ্ট্র
বিষয়শ্রেণী:১৯৯১-এ প্রতিষ্ঠিত রাষ্ট্র ও অঞ্চল
বিষয়শ্রেণী:প্রতিনিধিত্বহীন জাতি ও জনগনের সংগঠনের সদস্য
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:আরবিভাষী দেশ ও অঞ্চল
বিষয়শ্রেণী:পূর্ব আফ্রিকার রাষ্ট্র
বিষয়শ্রেণী:সোমালিল্যান্ডের ভূগোল
বিষয়শ্রেণী:সীমিত স্বীকৃতির রাষ্ট্র
নারী অধিকার

**নারী অধিকার** পরিভাষাটি বলতে বোঝায় এক ধরনের স্বাধীনতা, যা সকল বয়সের মেয়ে ও নারীর ক্ষেত্রে প্রযোজ্য হয়। এই অধিকার হতে পারে প্রাতিষ্ঠানিক, আইনানুগ, আঞ্চলিক সংস্কৃতি দ্বারা সিদ্ধ, বা কোনো সমাজের আচরণের বহিঃপ্রকাশ। কিছু কিছু ক্ষেত্রে এই অধিকারকে অস্বীকার করতেও দেখা যায়। সীমান্ত পেরিয়ে বিভিন্ন দেশে এই অধিকারের বিভিন্ন রকম সংজ্ঞা ও পার্থক্য দেখা যায়, কারণ এটি পুরুষ ও ছেলেদের অধিকারের থেকে ভিন্ন। এবং এই অধিকারের স্বপক্ষে  আন্দোলনকারীদের দাবী যে, নারী ও মেয়েদের অধিকারের প্রচলনের ক্ষেত্রে ঐতিহাসিক ও সাংস্কৃতিক দুর্বলতা রয়েছে।

না
হিন্দু নারীদের জন্য পিতামাতার সম্পত্তিতে অধিকার প্রতিষ্ঠা একটা আবশ্যক বিষয়। পুরুষ বা নারী যাই হোক সব সন্তান তার পিতামাতার সম্পত্তির সমান উত্তরাধিকার হওয়ার দাবী রাখে। 
হিন্দু নারীদের এই অধিকার না থাকায় তারা পরিবার, সমাজ ও নিজের জীবনে নানারকম সমস্যা ও অবহেলার শিকার হয়। 
কিন্তু পুরুষতান্ত্রিক সমাজ এটাকে কার্যকর হতে বাঁধা দেয় / দিচ্ছে।
এটা না করে অনেকে যৌতুক দেওয়াকে প্রাধান্য দিয়ে থাকে। কিন্তু এটার কুফল খুবই মারাত্মক। যা এখন প্রায় নারীকে ভোগ করতে হচ্ছে। 
তাই হিন্দু নারীদের জন্য এটা কার্যকর করা এখন চরম আবশ্যক একটা ব্যাপার হয়ে উঠেছে। 
যেসব বিষয়ের ক্ষেত্রে নারী অধিকার প্রযোজ্য হয়, তা সুনির্দিষ্ট না হলেও এগুলো মূলত সমতা ও স্বয়ংসম্পূর্ণতা কেন্দ্রিক। যেমন: ভোটদানের অধিকার, অফিস-আদালতে একসাথে কাজ করার অধিকার, কাজের বিনিময়ে ন্যায্য ও সমান প্রতিদান (বেতন ও অন্যান্য সুবিধাদি) পাবার অধিকার, সম্পত্তি লাভের অধিকার, শিক্ষার্জনের অধিকার, সামরিক বাহিনীতে কাজ করার অধিকার, আইনগত চুক্তিতে অংশগ্রহণের অধিকার, এবং বিবাহ, অভিভাবক ও ধর্মীয় অধিকার। নারী ও তাদের সহযোগীরা কিছু স্থানে পুরুষের সমান অধিকার আদায়ের স্বপক্ষে বিভিন্ন প্রকার ক্যাম্পেইন ও কর্মশালা চালিয়ে যাচ্ছে।

## তথ্যসূত্র

## বহিঃসংযোগ
* UN Convention on the Elimination of All Forms of Discrimination Against Women
* Human Rights Watch: Women's Rights
* World Organization Against Torture: No Violence Against Women
* Women's History Month by History.com
* Women's Human Rights Resources Programme

বিষয়শ্রেণী:নারী
বিষয়শ্রেণী:নারী অধিকার
দক্ষিণ চীনের বাঘ

**দক্ষিণ চীনের বাঘ** (বৈজ্ঞানিক নাম: *Panthera tigris amoyensis* *প্যান্‌থেরা টাইগ্রিস অ্যামোয়েনসিস*) হচ্ছে বাঘের একটি উপপ্রজাতি যেটি দক্ষিণ চীনের ফুচিয়েন, কুয়াংতুং, হুনান ও চিয়াংশি প্রদেশে পাওয়া যায়। এটিকে ১৯৯৬ সালে আইউসিএন মহাবিপন্ন হিসেবে ঘোষণা করেছে যেহেতু এটি সম্ভবত বন্য পরিবেশে বিলুপ্ত। এটি বাঘের সর্বাপেক্ষা বিপন্ন উপপ্রজাতি। এই উপপ্রজাতির কয়েকটি বাঘের বন্য পরিবেশে থাকার খুব অল্প সম্ভাবনা আছে। দক্ষিন চীনের বাঘের ৫০-৬০টির মতো সদস্য বেচে আছে।

## আকার
এই বাঘের আকার বেশ বড়। এদের ওজন পুরুষে ১৩০-১৮০ কেজি আর স্ত্রীরা ৯০-১১০ কেজি পর্যন্ত হয়।পুুুুুরুষ ও মহিলা উভয় ২৩০-২৬০সে.মি.পর্যন্ত আকারের হয়।

## খাদ্য
এরা বিভিন্ন নিরামিষাশী জন্তু শিকার করে খায়।

## তথ্যসূত্র

## বহিঃসংযোগ

* Save China's Tiger homepage, information regarding the rewilding project
* A video of the rare South China tiger hunting, the tigress in this video is from the Save China's Tiger re-wilding project
* National Geographic article documenting Save China's Tiger project
* A video of a South China tiger named Hope tackling a blesbuck

বিষয়শ্রেণী:বাঘ
বিষয়শ্রেণী:চীনের স্তন্যপায়ী
বালি বাঘ

**বালি বাঘ** বা **Bali tiger** বা (*Panthera tigris balica*), ***harimau Bali***, ইন্দোনেশিয়াতে, বা বালিনিজ ভাষার ***samong*** এ বোঝানো হয় একটি বাঘের উপপ্রজাতি, যেটি একমাত্র ইন্দোনেশিয়ার বালি দ্বীপে পাওয়া যেত। এটি ইন্দোনেশিয়ায় প্রাপ্ত তিনটি উপপ্রজাতির একটি ছিল। অন্য দুটি উপপ্রজাতির একটি হচ্ছে জাভার বাঘ, যেটি এখন বিলুপ্ত এবং অন্যটি মহাবিপন্ন সুমাত্রার বাঘ।

## আকার
বালি বাঘ ছিল বাঘের আকারের সবচেয়ে ছোট উপপ্রজাতি।এই বাঘের পুরুষ ও মহিলার আকার ছিলো ৬৫-৭৫ সে.মি.এবং বাঘটির ওজন ছিলো ৯০-১০০ কেজি।

## খাদ্য
অন্যান্য বাঘের মত আমিষাসী প্রাণী।

## তথ্যসূত্র

## বহিঃসংযোগ

* The Bali Tiger
* The Extinction Website - Species Info - Bali Tiger
* Save The Tiger Fund - Death of the Bali Tiger

বিষয়শ্রেণী:বাঘ
বিষয়শ্রেণী:বিলুপ্ত প্রাণী
আন্তর্জাতিক ধান গবেষণা কেন্দ্র

থাম্ব|ডান|আইআরআরআই সদর দপ্তরের প্রবেশপথ

**আন্তর্জাতিক ধান্য গবেষণা কেন্দ্র** (ইংরেজি: International Rice Research Institute (IRRI)) হল একটি স্বশাসিত, অলাভজনক, কৃষিবিষয়ক বিশ্লেষণ এবং প্রশিক্ষণ সংস্থা। ধানের জাত উন্নয়ন, নতুন ধান উৎপাদন, এলাকা অনুযায়ী ধানের জাত তৈরি ইত্যাদি গবেষণা কাজে নিয়োজিত ফিলিপাইনের ম্যানিলাতে অবস্থিত একটি আন্তর্জাতিক গবেষণা কেন্দ্র। যার সতেরটি দেশে অফিস রয়েছে।

## কার্যক্রম
অন্যতম খাদ্যশস্য ধান এর উৎপাদন বৃদ্ধি, আবহাওয়া উপযোগী জাত তৈরি, অধিক ফলনশীলতা, বৈরী আবহাওয়ায় টিকে থাকার সক্ষমতা ইত্যাদি গবেষণায় নিয়োজিত।

## তথ্যসূত্র

## বহিঃসংযোগ
* 

বিষয়শ্রেণী:ধান
বিষয়শ্রেণী:আন্তর্জাতিক গবেষণা প্রতিষ্ঠান
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:রকাফেলার ফাউন্ডেশন
কিউবা বিপ্লব

thumb|300px
**কিউবার বিপ্লব** (স্পেনীয়: *Revolución cubana*) হল একটি সশস্ত্র যুদ্ধ যার পরিণতিতে ১৯৫৯ সালের ১লা জানুয়ারী কিউবার একনায়কতন্ত্রী শাসক ফুলগেনসিও বাতিস্তার পরাজয় ঘটে এবং ফিদেল কাস্ত্রো কর্তৃক একদলীয় কমিউনিস্ট শাসন প্রবর্তিত হয়। এই  সশস্ত্র বিদ্রোহটি ফিদেল কাস্ত্রোর ছাব্বিশে জুলাই আন্দোলন এবং তার মিত্ররা পরিচালন করেছিল। বিপ্লব ১৯৫৩ সালের জুলাই মাসে শুরু হয়েছিল। ছাব্বিশে জুলাই আন্দোলনএর পরবর্তীতে সাম্যবাদী ধারায় সংস্কার হয়, এবং ১৯৬৫ সালের অক্টোবর মাসে এটি কমিউনিস্ট পার্টি হয়ে ওঠে।

কিউবান বিপ্লবের প্রবল ঘরোয়া এবং আন্তর্জাতিক প্রতিক্রিয়া হয়েছিল। নির্দিষ্টভাবে, এরপর কিউবার নবগঠিত কমিউনিস্ট সরকার মার্কিন যুক্তরাষ্ট্রের সাথে সকল সম্পর্ক ছিন্ন করে ভূতপূর্ব সোভিয়েত ইউনিয়নের সাথে সুসম্পর্ক গড়ে তোলে, যদিও সাম্প্রতিক বছরগুলিতে মার্কিন যুক্তরাষ্ট্র আর কিউবার মধ্যে কূটনৈতিক সম্পর্কের উন্নতি হয়েছে। বিপ্লবের তাৎক্ষণিক পরিণতিতে, কাস্ত্রোর সরকার জাতীয়করণ এবং রাজনৈতিক একীকরণের একটি কার্যক্রম শুরু করেছিল যা কিউবার অর্থনীতি ও নাগরিক সমাজকে রূপান্তরিত করেছিল। বিপ্লবটি অ্যাঙ্গোলান সিভিল ওয়ার এবং নিকারাগুয়ান বিপ্লব সহ বিদেশী সামরিক দ্বন্দ্বের সময়ে কিউবান হস্তক্ষেপের একটি নতুন যুগের সূচনা করেছিল।

## তথ্যসূত্র

## বহিঃসংযোগ
* What Cuba's Rebels Want  by Fidel Castro, *The Nation*, November 30 1957
* Guide to the Cuban Revolution Collection, Manuscripts and Archives, Yale University Library
* The Cuban Revolution (1952-1958) by the Latin American Studies Organization
* Reliving Cuba's Revolution by Michael Voss, *BBC*, December 29 2008
* The History of Socialist Revolution in Cuba (1953-1959) from the World History Archives
* Cuba Celebrates 50 years of Revolution by Christian Gutierrez, *The Sun*, March 5 2009 Issue
* Memories of Boyhood in the Heat of the Cuban Revolution  by Arthur Brice, *CNN*
* 1959 – 2009 Celebrating 50 years of the Cuban Revolution by the Cuba Solidarity Campaign

বিষয়শ্রেণী:কিউবার ইতিহাস
বিষয়শ্রেণী:ফিদেল কাস্ত্রো
বিষয়শ্রেণী:২০শ শতাব্দীর বিপ্লব
বিষয়শ্রেণী:কিউবা–মার্কিন যুক্তরাষ্ট্র সম্পর্ক
বিষয়শ্রেণী:কিউবা বিপ্লব
বিষয়শ্রেণী:বিরুদ্ধ-মার্কিনবাদ
বিষয়শ্রেণী:চে গেভারা
বিষয়শ্রেণী:স্নায়ুযুদ্ধ
বিষয়শ্রেণী:সাম্যবাদী বিপ্লব
বিষয়শ্রেণী:সমাজতন্ত্রের ইতিহাস
বিষয়শ্রেণী:১৯৫০-এর দশকের সশস্ত্র সংঘাত
বিষয়শ্রেণী:ছায়াযুদ্ধ
ফুলহেনসিও বাতিস্তা

**ফুলহেনসিও বাতিস্তা ই সালদিভার**(ইংরেজিঃ Fulgencio Batista y Zaldívar) (জানুয়ারি ১৬, ১৯০১- আগস্ট ৬, ১৯৭৩) ছিলেন কিউবার রাষ্ট্রপতি,একনায়ক ও সৈনিক নেতা।   ১৯৪০ থেকে ১৯৪৪ খ্রিস্টাব্দ পর্যন্ত তিনি কিউবার নির্বাচিত রাষ্ট্রপতি ছিলেন এবং মার্কিন যুক্তরাষ্ট্রের  প্রত্যক্ষ সংযোগ ও সমর্থনে ১৯৫২ থেকে ১৯৫৯ অবধি স্বৈরশাসক হিসেবে কিউবার ক্ষমতায় ছিলেন। ১৯৫৯ সালে সংঘটিত কিউবান বিপ্লব  দ্বারা বাতিস্তা ক্ষমতাচ্যুত হন।

## প্রথম জীবন
বাতিস্তা ১৯০১ সালে কিউবার বানেসের ছোট্ট শহর ভেগিতায় জন্মগ্রহণ করেন। তার পিতা বেলিজারিও বাতিস্তা কিউবার স্বাধীনতা আন্দোলনে অংশগ্রহণ করেন। তিনি স্পেনীয়, আফ্রিকান এবং আদিবাসী ক্যারিবীয় বংশোদ্ভূত ছিলেন।

তিনি প্রথমদিকে বানেসের সরকারি বিদ্যালয়ে ও পরে এক মার্কিন কোয়েকারদের দ্বারা পরিচালিত বিদ্যালয়ে শিক্ষালাভ করেন। মায়ের মৃত্যুর পর ১৪ বছর বয়সে তিনি বাড়ি ত্যাগ করেন।

## কর্মজীবন
১৯২১ সালে তিনি কিউবার রাজধানী হাভানায় গমন করেন। একই বছরের এপ্রিলে তিনি সেনাবাহিনীতে যোগদান করেন।

সাঁটলিপি ও টাইপিং শেখার পর ১৯২৩ সালে তিনি সেনাবাহিনী ত্যাগ করেন। সংক্ষিপ্ত সময়ের জন্য তিনি স্টেনোগ্রাফির শিক্ষক হিসেবে কাজ করেন এবং পরে *গার্দিয়া রুরাল* বা গ্রাম্য পুলিশে অন্তর্ভুক্ত হন। পরবর্তী তিনি সেনাবাহিনীতে ফেরত যান এবং এক রেজিমেন্টাল কর্নেলের সচিব হিসেবে কর্পোরাল পদে যোগদান করেন।

## ১৯৩৩ সালের অভ্যুত্থান

## প্রথম রাষ্ট্রপতিকাল (১৯৪০-১৯৪৪)

## রাষ্ট্রপতি পরবর্তীকাল

## সামরিক অভ্যুত্থান ও দ্বিতীয় রাষ্ট্রপতিকাল(১৯৫২-১৯৫৯)

## কিউবান বিপ্লব

## মৃত্যু

বাতিস্তা ৬ই আগস্ট, ১৯৭৬ তারিখে স্পেনের গুয়াদালমিনায় হৃদযন্ত্রের ক্রিয়া বন্ধ হয়ে মৃত্যুবরণ করেন।

## তথ্যসূত্র

## বহিঃসংযোগ
* Fulgencio Batista  from *The History of Cuba*
* Fulgencio Batista Zaldívar Collection at the Cuban Heritage Collection at The University of Miami

বিষয়শ্রেণী:কিউবার রাষ্ট্রপতি
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:১৯০১-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:কিউবা বিপ্লবের ব্যক্তি
বিষয়শ্রেণী:পুঁজিবাদ
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:দ্বিতীয় বিশ্বযুদ্ধের রাজনৈতিক নেতা
পা

**পা** বা **ঠ্যাং** প্রাণিদেহের একটি গুরুত্বপূর্ণ অঙ্গ যা প্রধানত এক স্থান থেকে অন্য স্থানে গমনের জন্য ব্যবহৃত হয়।

## পায়ের সংখ্যা
দু'পায়ের প্রাণিদের ভেতর অসট্রিচ অন্যতম দ্রুত গতির। মানুষও দু'পায়ের।
আর আমাদের পরিচিত প্রাণী গরু, ছাগল, ভেড়া, বাঘ, সিংহ ইত্যাদি চার পায়ের।
আর্থ্রোপোডা পর্বের প্রাণিদের ভেতর ৪, ৬ জোড়া পা দেখা যায়।

কীটদের ভেতর ৮, ১২ ও ১৪ জোড়া পা দেখা যায়।
শতপদী এবং সহস্র পদী পা বিশিষ্ট কীটও দেখা যায়, এরাও আর্থ্রোপোডা পর্বের ভেতর পরে।

## মানুষের পা
সাধারণত হাঁটুর নিচ থেকে পা এর শুরু। পা হাড়, মাংস এবং চামড়ার সমন্বয়ে গঠিত। দু'পায়ের প্রাণি ব্যতীত অন্যান্য প্রাণিদের সামনের পা হাতের মতোও কাজ করে। সাধারণ ভাবে পা এর কথা উঠলে আমরা মানব দেহের গুরুত্বপূর্ণ অঙ্গকেই বুঝি। সাধারণত মায়ের পেটে থাকাকালীন ১০ সপ্তাহের ভেতরই শিশুর পা পূর্নাঙ্গতা পেয়ে যায়।

পা এর প্রধান বৈশিষ্ট্যই হলো ভার বহন করা। এটা প্রাণিদের ক্ষেত্রে যেমন সত্য জড় বস্তুর ক্ষেত্রেও তেমনি। জীবন্ত পা এবং জড় পা হিসেবে আমরা পা-কে শ্রেণিবিভাগ করতে পারি।
### জীবন্ত পা
জীবন্ত পা যাদের প্রাণ আছে তাদের পা; এই পা সৃষ্টির পর থেকে একটা সময় পর্যন্ত বৃদ্ধি পায়।
### জড় পা
জড় বস্তুর পা তৈরির সময় যা থাকে তাতেই নির্দিষ্ট থাকে।

**জড় পায়ের উদাহরণ:** চেয়ারের পা,আলমারির পা ইত্যাদি।

পায়ের সংখ্যার ভিত্তিতে প্রাণিদের বিভাজন করা যায়।
পায়ের সংখ্যার ভিত্তিতে প্রাণি দু'পায়ে, চার পায়ে এভাবে হয়ে থাকে। এক পায়ের প্রাণি হয় না, ব্যতিক্রম কোনরূপ শারীরিক বা দুর্ঘটনাগত ত্রুটি ছাড়া। আর আর্থ্রোপোডা পর্বের প্রাণিদের ক্ষেত্রে বহু পায়ের সংখ্যা মেলে।

সাধারণত জোড় সংখ্যক পা নিয়েই অধিকাংশ প্রাণী। হাঁটু  সন্ধি হতে গোড়ালি সন্ধি পর্যন্ত পা এর বিস্তৃতি।
হাটু সন্ধি ২টি হাড় নিয়ে গঠিত। টিবিয়া এর মাথা ও ফিমার এর মধ্যবর্তী কন্ডাইল...।

## তথ্যসূত্র

বিষয়শ্রেণী:প্রাণি শারীরস্থান
বিষয়শ্রেণী:নিম্ন চলনাঙ্গ শারীরস্থান
কলকাতা উত্তর লোকসভা কেন্দ্র

**২৪ নং কলকাতা উত্তর লোকসভা কেন্দ্র** হল ভারতের ৫৪৩টি সংসদীয় কেন্দ্রের অন্যতম। পশ্চিমবঙ্গের রাজধানী কলকাতার উত্তরাঞ্চল নিয়ে এই কেন্দ্রটি গঠিত। এই লোকসভা কেন্দ্রের অন্তর্গত সাতটি বিধানসভা কেন্দ্রই কলকাতা জেলায় অবস্থিত। ২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা উত্তর পশ্চিম ও কলকাতা উত্তর পূর্ব লোকসভা কেন্দ্র দু’টি অবলুপ্ত হয় এবং গঠিত হয় কলকাতা উত্তর লোকসভা কেন্দ্র। এই লোকসভা কেন্দ্র থেকে মেঘনাদ সাহা স্বতন্ত্র প্রার্থী হিসেবে প্রথম সাংসদ নির্বাচিত সাংসদ হন।

## বিধানসভা কেন্দ্র
২৪ নং কলকাতা উত্তর লোকসভা কেন্দ্রটি নিম্নলিখিত বিধানসভা কেন্দ্রগুলি নিয়ে গঠিত:
থাম্ব
* ১৬২ নং চৌরঙ্গী
* ১৬৩ নং এন্টালি
* ১৬৪ নং বেলেঘাটা
* ১৬৫ নং জোড়াসাঁকো
* ১৬৬ নং শ্যামপুকুর
* ১৬৭ নং মানিকতলা
* ১৬৮ নং কাশীপুর-বেলগাছিয়া

## নির্বাচনী ফলাফল

:উত্তর কলকাতার প্রাক্তন সাংসদদের সম্পর্কে জানতে হলে কলকাতা উত্তর পশ্চিম লোকসভা কেন্দ্র ও কলকাতা উত্তর পূর্ব লোকসভা কেন্দ্র নিবন্ধ দু’টি দেখুন।

## ২০১৪ সাধারণ নির্বাচন

## ২০০৯ সাধারণ নির্বাচন

## তথ্যসূত্র

বিষয়শ্রেণী:পশ্চিমবঙ্গের লোকসভা কেন্দ্র
বিষয়শ্রেণী:কলকাতা জেলার রাজনীতি
বিষয়শ্রেণী:কলকাতা জেলা
কলকাতা উত্তর পশ্চিম লোকসভা কেন্দ্র

**কলকাতা উত্তর পশ্চিম লোকসভা কেন্দ্র** ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। পশ্চিমবঙ্গের রাজধানী কলকাতার উত্তর-পশ্চিমাংশে এই কেন্দ্রটি অবস্থিত ছিল। সীমানা পুনর্নির্ধারণ কমিশনের আদেশানুসারে বর্তমানে এই কেন্দ্রটি অবলুপ্ত। কলকাতা উত্তর পূর্ব কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশে পরিণত হয়েছে।

## বিধানসভা কেন্দ্র
২০০১ সালে কলকাতা উত্তর পশ্চিম লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
* কাশীপুর (১৪০ নং বিধানসভা কেন্দ্র)
* শ্যামপুকুর (১৪১ নং বিধানসভা কেন্দ্র)
* জোড়াবাগান (১৪২ নং বিধানসভা কেন্দ্র)
* জোড়াসাঁকো (১৪৩ নং বিধানসভা কেন্দ্র)
* বড়বাজার (১৪৪ নং বিধানসভা কেন্দ্র)
* বউবাজার (১৪৫ নং বিধানসভা কেন্দ্র)
* তালতলা (তফসিলি জাতি) (১৫৪ নং বিধানসভা কেন্দ্র)

## নির্বাচনী ফলাফল
বিভিন্ন সাধারণ নির্বাচনে কলকাতা উত্তর পশ্চিম লোকসভা কেন্দ্রের ফলাফল নিম্নরূপ:

## তথ্যসূত্র

## আরও দেখুন
* কলকাতা
* পশ্চিমবঙ্গের লোকসভা কেন্দ্রগুলির তালিকা

বিষয়শ্রেণী:পশ্চিমবঙ্গের অধুনালুপ্ত লোকসভা কেন্দ্র
বিষয়শ্রেণী:২০০৮-এ ভারতে বিলুপ্ত
বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:কলকাতা জেলার রাজনীতি
বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র
কলকাতা উত্তর পূর্ব লোকসভা কেন্দ্র

**কলকাতা উত্তর পূর্ব লোকসভা কেন্দ্র** ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। এই কেন্দ্রটি পশ্চিমবঙ্গের রাজধানী কলকাতার উত্তর-পূর্ব অংশে অবস্থিত ছিল। সীমানা পুনর্নির্ধারণ কমিশনের আদেশানুসারে এই কেন্দ্রটি বর্তমানে অবলুপ্ত; কলকাতা উত্তর পশ্চিম কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশ।

## বিধানসভা কেন্দ্র
কলকাতা উত্তর পশ্চিম লোকসভা কেন্দ্রটি পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
* এন্টালি (১৫৩ নং বিধানসভা কেন্দ্র)
* বেলেঘাটা (১৫৫ নং বিধানসভা কেন্দ্র)
* শিয়ালদহ (১৫৬ নং বিধানসভা কেন্দ্র)
* বিদ্যাসাগর (১৫৭ নং বিধানসভা কেন্দ্র)
* বড়তলা (১৫৮ নং বিধানসভা কেন্দ্র)
* মানিকতলা (১৫৯ নং বিধানসভা কেন্দ্র)
* বেলগাছিয়া (১৬০ নং বিধানসভা কেন্দ্র)

## নির্বাচনী ফলাফল

## তথ্যসূত্র

## আরও দেখুন
* কলকাতা
* লোকসভা কেন্দ্রগুলির তালিকা

বিষয়শ্রেণী:পশ্চিমবঙ্গের অধুনালুপ্ত লোকসভা কেন্দ্র
বিষয়শ্রেণী:২০০৮-এ ভারতে বিলুপ্ত
বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:কলকাতা জেলার রাজনীতি
বিষয়শ্রেণী:পশ্চিমবঙ্গের বিলুপ্ত লোকসভা কেন্দ্র
সরলীকৃত চীনা অক্ষর

**সরলীকৃত চীনা অক্ষর** (**সরলীকৃত চীনা**: 简体字; ঐতিহ্যবাহী চীনা: 簡體字; pinyin: Jiǎntizì) হল সমসাময়িক দুই চীনা লিপির একটি। বিংশ শতাব্দীর মাঝের দিকে চীনা সরকার একে সরকারিভাবে সরলীকৃত হয় সাক্ষরতা উৎসাহিত করতে।

## বহিঃসংযোগ
* Proposal to Encode Obsolete Simplified Chinese Characters 
* Stroke Order Animation and Dictionary of Simplified Chinese Characters

বিষয়শ্রেণী:চীনা লিপিসমূহ
বিষয়শ্রেণী:চীনা অক্ষরসমূহ
বিষয়শ্রেণী:চীনা ভাষা
বিষয়শ্রেণী:আইএসও ১৫৯২৪ চার-বর্ণের কোডসহ লিপি
প্লেবয় বানি

thumb|right|200px|প্লেবয় ম্যানসনে একজন প্লেবয় বানি, অক্টোবর ২০০৫
**প্লেবয় বানি** () হচ্ছে প্লেবয় ক্লাবের ওয়েট্রেসের পদবি। প্লেবয় ক্লাবগুলো মূলত চালু ছিলো ১৯৬০ থেকে ১৯৮৮ পর্যন্ত। ২০০৬ সালে লাস ভেগাসের পাম হোটেলে মাত্র একটি শাখাই নতুন করে চালু করা হয়। বানিরা যে পোশাক পরে তা ‘বানি স্যুট’ নামে পরিচিত। বানি স্যুটের ধারণা এসেছে মূলত প্লেবয়ের খরগোশ প্রতীকের কালো টাই থেকে। এটিসহ বানি স্যুটের অন্যান্য অংশগুলো হচ্ছে কর্সেট, বানি (খরগোশ) কান, একটি কলার, কাফ, এবং তুলার তৈরি একটি স্ফীত, গুটিপাকানো লেজ।

## আচরণ ও প্রশিক্ষণ
প্লেবয় ক্লাবগুলোতে যে-সকল ওয়েট্রেস পানীয় সরবরাহ করে তাদেরকেই প্লেবয় বানি বলা হয়। সেখানে বিভিন্ন ধরনের কাজের জন্য বিভিন্ন ধরনের বানি রয়েছে। যেমন: ডুওর বানি, সিগারেট বানি, ফ্লোর বানি, প্লেমেট বানি, এবং জেট বানি (যে-সকল বানি প্লেবয় জেট প্লেনে কাজ করে)। বানি গার্ল পদের জন্য খুব সতর্কতার সাথে অডিশনের মাধ্যমে বানি নির্বাচন করা হয়। বানিকে ১৪৩ ব্র্যান্ডের লিকার (এক প্রকার কড়া মদ) আলাদাভাবে চিনতে হয়, এবং সেগুলো থেকে ২০ ধরনের ককটেইল তৈরির কৌশল আয়ত্ত করতে হয়। ক্রেতাদের সাথে কোনো ধরনের ডেটিং কড়াকড়িভাবে নিষিদ্ধ, এবং ক্রেতাদেরকেও বানিদেরকে স্পর্শ করার অনুমতি নেই। প্লেবয় ক্লাবের শুধুমাত্র সি১ বা খুব গুরুত্বপূর্ণ সদস্যরাই বানিদের সাথে ডেট করার অনুমতি পান।

## বানি পোশাক
প্লেবয় বানির পোশাক হচ্ছে প্রথম সার্ভিস ইউনিফর্ম, যা যুক্তরাষ্ট্রের পেটেন্ট ও ট্রেডমার্ক অফিসে পেটেন্টভুক্ত করা হয় (রেজিস্ট্রেশন নম্বর ০৭৬২৮৮৪)। পোশাকটি রেয়নের তৈরি উইডো কর্সেটের তৈরি, মাথার ওপরে বানি কানযুক্ত, পেছনে তুলার লেজ, কালো টাই যুক্ত কলার, হাতে কাফ, কালো প্যান্টিহোস এবং তার সাথে মিলিয়ে উঁচু হিলের জুতা। বানির নামের ট্যাগপ্লেটটি থাকে তার ডান হিপ অস্থির ওপরাংশে।

ক্লাবে কর্মরত প্রত্যেক বানির জন্য এই পোশাক আলাদা করে বানানো হয়। যখনই ক্লাব খোলা থাকুক না কেনো তাদের এই পোশাক পরেই কাজ করতে হয়। পোশাকটি দুই ভাগে বিভক্ত। উপরাংশটি বিভিন্ন প্রকার ব্রা কাপ আকৃতি অনুসারে আগে থেকেই প্রস্তুত করা থাকে, এবং নিচের অংশটি বানির দেহের আকৃতি ও পেছনের লেজের সাথে মিলিয়ে পরবর্তীকালে দুটো অংশ সেলাই করে দেওয়া হয়।

বানিদের দায়িত্বে থাকেন একজন নারী, যিনি ‘বানি মাদার’ () নামে পরিচিত। তার কাজ অনেকটা মানব সম্পদ কর্মকর্তার মতো। তিনি বানিদের বিভিন্ন কাজের দায়িত্ব বণ্টন, নিয়োগ, চাকরিচ্যুত প্রভৃতি কর্ম সম্পাদন করেন। ক্লাব ম্যানেজারের বানিদের ব্যাপারে খুব একটা দায়িত্ব নেই। প্লেবয় এন্টারপ্রাইজের নিয়মানুসারে তাদের সকল নিয়োগকর্মী তাদের কর্মের মেয়াদকাল শেষে প্রতিষ্ঠানের পোশাক ফেরত দিতে বাধ্য থাকেন, এবং এ নিয়মানুসারে প্লেবয় বানির কিছু পোশাক তাদের গুদামে সংরক্ষিত থাকে। এগুলো মাঝেমধ্যে অনলাই নিলাম ওয়েবসাইট ইবে-এর মাধ্যমে নিলামে বিক্রি করা হয়। দর্শনার্থীদের জন্য দুটি আসল বানি পোশাক দ্য স্মিথসোনিয়ান ও শিকাগো হিস্টোরি মিউজিয়ামে সংরক্ষিত আছে।

## তথ্যসূত্র

## বহিঃসংযোগ
* Official Playboy Bunnies Website  at Playboy 
* Ex-Playboy Bunnies Website
* The Palms Playboy Club website

বিষয়শ্রেণী:প্লেবয়
বিষয়শ্রেণী:পোশাক
বিষয়শ্রেণী:ফেটিশ পোশাক
বিষয়শ্রেণী:১৯৬০-এ প্রবর্তন
বিষয়শ্রেণী:ইউনিফর্ম
কল্পিত জলচর জীব

বিভিন্ন সময়ে বিভিন্ন জায়গায় জলাভূমি নদী, হ্রদ ও সমুদ্রে নানা ধরনের প্রাণী ও উদ্ভিদের কথা প্রচারে এসেছে। বেশিরভাগ সময়েই এই ধরনের জীবের কোন অস্তিত্ব প্রমাণ করা জায়নি। এই ধরনের জীবের কথা বিভিন্ন সমুদ্রাভিযানের সময় বিশেষত উপনিবেশবাদী যুগে যখন পশ্চিম ইউরোপীয় দেশগুলি থেকে সমুদ্রাভিযান হত তখন বেশি শোনা যেত। কখনও প্রকৃত তথ্য লোক মুখে অনেক বড় আকার নিত। মনের ভ্রম বা (Halucination)ও এইসব জীবদের প্রচারে আসার কারণ। কখনো কখনো সাধারণ প্রাণীও ঘটনার বিবরণভেদে অসাধারণ হয়ে ওঠে । কোন কোন নাবিক নিজের বীরত্ব দেখানোর জন্য এই সব প্রাণীদের উল্লেখ করেছেন। তবে একথাও ঠিক এখনও সামগ্রিকভাবে সামুদ্রিক জীবদের ব্যাপারে সমস্ত তথ্য পাওয়া সম্ভব হয়নি। এই জীবগুলির অতীত অস্তিত্বও উড়িয়ে দেওয়া যায় না। কোন বর্ণসঙ্কর, পরিব্যক্তি বা হরমোন ঘটিত বিকৃতি এই সব জীবের উৎপত্তির কারণ হতে পারে।

## কল্পিত জলজ উদ্ভিদ
কিছু কিছু উদ্ভিদের কথা জান গেছে।
### নরখাদক গাছ
এই গাছ জলের তলায় বেড়ে উঠত। ভাসমান জাহাজ থেকে মানুষ ধরে খেত। এই গাছের অস্তিত্বের কোন প্রমাণ পাওয়া যায় নি।
### ভাসমান অরণ্য
বিভিন্ন শৈবালজাতীয় উদ্ভিদ এই অরণ্য তৈরি করে। অনেক সময় এই অরণ্যকে দ্বীপ বলে ভুল হয়।
## কল্পিত জলজ প্রাণী
বিভিন্ন নদী, হ্রদ ও সাগরে এই ধরনের প্রাণীদের কথা জানা গেছে। এই প্রাণীদের অনেকে ডাইনোসরদের বর্তমান রূপ বলে মনে করা হয়। এখনো গবেষণা করে কোন সঠিক সিদ্ধান্তে আসা যায় নি।
থাম্ব|250px|সেন্ট অগাস্টিন রাক্ষস, ১৮৯৬সালে এর শব পাওয়া যায়। প্রথমে অক্টোপাস মনে করা হলেও তার প্রজাতী শনাক্ত করা যায় নি।
### তিমিংগিল
যে তিমিকে গিলতে পারে তাকে তিমিংগিল বলে। বিভিন্ন নাবিকদের জবানীতে এদের কথা জানা গেলেও বাস্তব প্রমাণ পাওয়া যায় নি।
### কোরায়েশ
আরব বিশ্বাস মতে এই প্রাণী সমুদ্রে বাস করে। অন্য প্রাণী দের ধরে খায় কিন্তু এদের কেউ খেতে পারেনা। এই প্রাণীদের নামেই আরবের এক গোত্রের নাম কোরায়েশ।
### অন্যান্য সমুদ্র রাক্ষস


* আ্যস্পিডোচেলন নামক বড় কচ্ছপ বা তিমি,এটি একটি দ্বীপের মত বড় ছিল।
* মকর
* সেন্ট অগাস্টিন রাক্ষস
* ক্যারিদবিস
* কয়ঙ্কেন
* কিউরুইড
* হাইড্রা(পুরাণ)
* ইকু-তারসো
* জোরমুংগান্দ্র
* ক্রাকেন
* লেভিআতান
* প্রটি্যাস
* স্কাইলা
* রামধনু মাছ
* টিয়ামাট
* সিটাস
* ইয়াকুমামা
* প্লিনির অক্টোপাস
* স্ট্রন্সে জন্তু
* নব্য নেসী বা যোয়া মারু দানব
* সমুদ্র ভিক্ষু
* সমুদ্র সাপ
* ট্রাইটন
* চেসী
* লুস্কা
* মরগাওর
* কাডবোরোসরাস উইলসি
* আয়িআ নাপার রাক্ষস


### লকনেস দানব
স্কটল্যান্ডের নেস হ্রদ এই জীবের আফসানার উৎপত্তি। বিভিন্ন সময়ে এর অস্তিত্ব প্রমাণের চেষ্টা চলেছে। যার মধ্যে ১৯৩৪ সালের এক চিকিৎসকের ছবি বিখ্যাত। এই ছবির সত্যতা সন্দেহজনক।

### বুনিপ
থাম্ব|100px|বুনিপ
অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।

### জলপরী
এই ধরনের কোন কিছুর কোন প্রমাণ না থাকলেও প্রচলিত বিশ্বাসমতে এর উল্লেখ পাওয়া যায়। অনেক জীববিদ এই জীবের উৎপত্তির কারণ হিসাবে ক্লান্তি ও নেশা জনিত ভ্রমের কথা বলেছেন।
### মৎস্যকন্যা
মানুষ ও মাছের মিলিত এই রুপ Mermaid বা Manatee নামে পরিচিত। বিভিন্ন ম্যানগ্রোভ বনে Manatee নামে এক স্তন্যপায়ী প্রাণী পাওয়া যায়।

## তথ্য

* 
* 
* 

## তথ্যসূত্র

বিষয়শ্রেণী:জীব
বিষয়শ্রেণী:কল্পিত জীব
বিষয়শ্রেণী:জলজ প্রাণী
বিষয়শ্রেণী:সামুদ্রিক লোকাচারবিদ্যা
ব্লু-রে ডিস্ক

**ব্লু-রে ডিস্ক** () যা **বিডি** বা **ব্লু-রে**) নামেও পরিচিত, এক প্রকার অপটিকাল ডিস্ক ডিভাইস, যা ডিজাইন করা হয়েছে অপর এক ধরনের তথ্য সংরক্ষণকারী ডিভাইস ডিভিডি-এর সাথে সাদৃশ্য রেখে।

এর মূল ব্যবহার হচ্ছে হাই-ডেফিনিশন ভিডিও, প্লেস্টেশন ৩ ভিডিও গেম, এবং অন্যান্য তথ্য-উপাত্ত সংরক্ষণে। প্রতিটি একক লেয়ার বিশিষ্ট ব্লু-রে ডিস্ক ২৫ গিগাবাইট পর্যন্ত তথ্য ধারণ করতে পারে, আর দ্বৈত লেয়ারের ক্ষেত্রে এই ধারণক্ষমতা হয় ৫০ গিগাবাইট। যদিও এই ধারণক্ষমতা এর আদর্শ মাত্রাকে নির্দেশ করছে তদুপরি এর ধারণক্ষমতা এখনো বৃদ্ধি পাচ্ছে। এখন পর্যন্ত ২০০ গিগাবাইটের ডিস্কও আবিষ্কৃত হয়েছে; এবং ১০০ গিগাবাইটের ডিস্কও আছে, যেগুলো কোনো অতিরিক্ত যন্ত্রাংশ বা সফটওয়্যার ছাড়া শুধুমাত্র সাধারণ ব্লু-রে ডিস্ক রিডার ব্যবহারের মাধ্যমেই তথ্য পাঠ করতে পারে। এই ডিস্কের আকার-আকৃতি প্রচলিত সিডি-ডিভিডির মতোই।

*ব্লু-রে ডিস্ক* নামটি এসেছে এই ডিস্কে ব্যবহৃত নীল-বেগুনী লেজারের (ব্লু-ভায়োলেট লেজার) নামানুসারে। এই ডিস্কের তথ্য পাঠ করতে এই লেজার ব্যবহৃত হয়। সাধারণ মানসম্পন্ন আদর্শ ডিভিডির ক্ষেত্রে ব্যবহৃত হয় ৬৫০ ন্যানোমিটারের লাল লেজার। ব্লু-রে ডিস্কে তুলনামূলক ছোট তরঙ্গদৈর্ঘ্য, প্রায় ৪০৫ ন্যানোমিটারের নীল-বেগুনি লেজার ব্যবহৃত হয়। এর ফলে প্রচলিত ডিভিডির থেকে এটিতে প্রায় ১০ গুণ বেশি তথ্য সংরক্ষণ করা যায়।

ব্লু-রে ডিস্ক তৈরি করেছে ব্লু-রে ডিস্ক অ্যাসোসিয়েশন। এটি ইলেকট্রনিক্স, কম্পিউটার হার্ডওয়্যার, এবং চলচ্চিত্র ক্রেতাদের স্বার্থ উপস্থাপনকারী একটি সংগঠন। জুন ২০০৯ সাল পর্যন্ত অস্ট্রেলিয়া ও যুক্তরাজ্যে প্রায় ১,৫০০ ব্লু-রে ডিস্ক টাইটেল পাওয়া গেছে, এবং জাপান, যুক্তরাষ্ট্র, ও কানাডায় পাওয়া গেছে প্রায় ২,৫০০।

## তথ্যসূত্র

## বহিঃসংযোগ

* Blu-ray Disc Association 
* Blu-ray Disc Association's Technical White Papers 
* Blu-ray Disc License Web Site
* AACSLA.com

বিষয়শ্রেণী:কম্পিউটার
বিষয়শ্রেণী:কম্পিউটার মেমোরি
বিষয়শ্রেণী:জাপানি উদ্ভাবন
বিষয়শ্রেণী:২১শ শতাব্দীর উদ্ভাবন
বিষয়শ্রেণী:২০০৬-এ প্রবর্তিত পণ্য
বিষয়শ্রেণী:ভোক্তা ইলেকট্রনীয় দ্রব্য
বিষয়শ্রেণী:হাই-ডেফিনিশন টেলিভিশন
বিষয়শ্রেণী:হোম ভিডিও
বিষয়শ্রেণী:জাভা প্ল্যাটফর্ম
বিষয়শ্রেণী:টেলিভিশন পরিভাষা